
DR.31.3.2010 109 

 
Paduka Baginda Yang di-Pertuan Agong dan segala saranan, pandangan serta 
cadangan akan diambil perhatian... 

Tuan N. Gobalakrishnan [Padang Serai]: [Bangun] 

Dato’ Dr. James Dawos Mamit: ...Oleh Kementerian Pelancongan, 
sekian terima kasih. 

Tuan Mohd. Firdaus Jaafar [Jerai]: Menteri sedikit sahaja. 

Timbalan Yang di-Pertua [Datuk Dr. Haji Wan Junaidi Tuanku Jaafar]: 
Sudah habis Yang Berhormat. Saya ingin menjemput Yang Berhormat Menteri 
Kementerian Pertanian dan Industri Asas Tani. 

 

6.25 ptg. 

Menteri Pertanian dan Industri Asas Tani [Datuk Seri Haji Noh bin 
Haji Omar]: Terima kasih Tuan Yang di-Pertua, bagi pihak Kementerian Pertanian 
dan Industri Asas Tani. Saya mengucapkan terima kasih kepada Ahli-ahli Yang 
Berhormat yang telah mengambil bahagian dalam perbahasan ke atas Titah Diraja 
yang menyentuh berbagai-bagai perkara di bawah tanggungjawab Kementerian 
Pertanian dan Industri Asas.  

Seramai 13 orang Ahli Yang Berhormat telah mengambil bahagian dalam 
perbahasan Menjunjung Kasih Titah Diraja 2010, yang terdiri daripada Yang 
Berhormat Kuala Krai, Yang Berhormat Kalabakan, Yang Berhormat 
Kinabatangan, Yang Berhormat Marang, Yang Berhormat Arau, Yang Berhormat 
Ipoh Barat, Yang Berhormat Pasir Puteh, Yang Berhormat Lenggong, Yang 
Berhormat Sabak Bernam, Yang Berhormat Bagan Serai, Yang Berhormat Bakri 
dan Yang Berhormat Setiu.  

Tuan Yang di-Pertua, Yang Berhormat Kuala Krai ada menyentuh tentang 
peranan agensi di bawah Kementerian Pertanian dan Industri Asas iaitu TEKUN, 
FAMA dan MARDI, dan usaha mereka dalam membantu usahawan dalam 
menjalankan perniagaan. Peranan TEKUN, FAMA dan MARDI adalah ditumpukan 
kepada khidmat nasihat serta bantuan teknikal. Keberkesanan dalam 
meningkatkan taraf hidup usahawan tidak hanya bergantung kepada bantuan 
tetapi juga tahap pengetahuan, sikap serta budaya perniagaan yang ada dalam 
diri mereka. 

Untuk makluman Ahli-ahli Yang Berhormat, selain mengeluarkan 
pinjaman, TEKUN juga menyediakan khidmat bimbingan dan sokongan 
perniagaan sebagai contoh, ten business centres telah sedia beroperasi bertujuan 
menyediakan maklumat keusahawanan, peluang-peluang perniagaan dan jaringan 
perniagaan kepada usahawan dan bakal usahawan. Bagi memantapkan peranan 
usahawan yang berjaya, untuk membantu usahawan-usahawan lain dan 
mewujudkan peer pressure maka TEKUN juga telah mewujudkan Kelab Komuniti 
Usahawan TEKUN di seluruh negara. Pemantauan ke atas penggunaan pinjaman 
yang dikeluarkan kepada usahawan juga dipantau dan dinasihati perniagaan 
kepada usahawan turut diberikan semasa kutipan bayar balik pinjaman dibuat.  

Tuan Yang di-Pertua, usahawan-usahawan di bawah bimbingan FAMA 
pula yang terlibat dalam program seperti pemasaran industri asas tani, pasar tani, 
ladang kontrak, gerai buah-buahan segar dan Agro Bazar, kedai rakyat sentiasa 
diberi kursus keusahawanan bagi meningkatkan pengetahuan, kemahiran serta 
memupuk sikap positif dan juga budaya niaga untuk membolehkan mereka 
berdaya tahan dan berdaya maju dalam menguruskan perniagaan mereka.  



Paduka Baginda Yang di-Pertuan Agong dan segala saranan, pandangan serta cadangan akan diambil perhatian... Tuan N. Gobalakrishnan [Padang Serai]: [Bangun] Dato' Dr. James Dawos Mamit: ...Oleh Kementerian Pelancongan, sekian terima kasih. Tuan Mohd. Firdaus Jaafar [Jerai]: Menteri sedikit sahaja. Timbalan Yang di-Pertua [Datuk Dr. Haji Wan Junaidi Tuanku Jaafar]: Sudah habis Yang Berhormat. Saya ingin menjemput Yang Berhormat Menteri Kementerian Pertanian dan Industri Asas Tani. 6.25 ptg. Menteri Pertanian dan Industri Asas Tani [Datuk Seri Haji Noh bin Haji Omar]: Terima kasih Tuan Yang di-Pertua, bagi pihak Kementerian Pertanian dan Industri Asas Tani. Saya mengucapkan terima kasih kepada Ahli-ahli Yang Berhormat yang telah mengambil bahagian dalam perbahasan ke atas Titah Diraja yang menyentuh berbagai-bagai perkara di bawah tanggungjawab Kementerian Pertanian dan Industri Asas. Seramai 13 orang Ahli Yang Berhormat telah mengambil bahagian dalam perbahasan Menjunjung Kasih Titah Diraja 2010, yang terdiri daripada Yang Berhormat Kuala Krai, Yang Berhormat Kalabakan, Yang Berhormat Kinabatangan, Yang Berhormat Marang, Yang Berhormat Arau, Yang Berhormat Ipoh Barat, Yang Berhormat Pasir Puteh, Yang Berhormat Lenggong, Yang Berhormat Sabak Bernam, Yang Berhormat Bagan Serai, Yang Berhormat Bakri dan Yang Berhormat Setiu. Tuan Yang di-Pertua, Yang Berhormat Kuala Krai ada menyentuh tentang peranan agensi di bawah Kementerian Pertanian dan Industri Asas iaitu TEKUN, FAMA dan MARDI, dan usaha mereka dalam membantu usahawan dalam menjalankan perniagaan. Peranan TEKUN, FAMA dan MARDI adalah ditumpukan kepada khidmat nasihat serta bantuan teknikal. Keberkesanan dalam meningkatkan taraf hidup usahawan tidak hanya bergantung kepada bantuan tetapi juga tahap pengetahuan, sikap serta budaya perniagaan yang ada dalam diri mereka. Untuk makluman Ahli-ahli Yang Berhormat, selain mengeluarkan pinjaman, TEKUN juga menyediakan khidmat bimbingan dan sokongan perniagaan sebagai contoh, ten business centres telah sedia beroperasi bertujuan menyediakan maklumat keusahawanan, peluang-peluang perniagaan dan jaringan perniagaan kepada usahawan dan bakal usahawan. Bagi memantapkan peranan usahawan yang berjaya, untuk membantu usahawan-usahawan lain dan mewujudkan peer pressure maka TEKUN juga telah mewujudkan Kelab Komuniti Usahawan TEKUN di seluruh negara. Pemantauan ke atas penggunaan pinjaman yang dikeluarkan kepada usahawan juga dipantau dan dinasihati perniagaan kepada usahawan turut diberikan semasa kutipan bayar balik pinjaman dibuat. Tuan Yang di-Pertua, usahawan-usahawan di bawah bimbingan FAMA pula yang terlibat dalam program seperti pemasaran industri asas tani, pasar tani, ladang kontrak, gerai buah-buahan segar dan Agro Bazar, kedai rakyat sentiasa diberi kursus keusahawanan bagi meningkatkan pengetahuan, kemahiran serta memupuk sikap positif dan juga budaya niaga untuk membolehkan mereka berdaya tahan dan berdaya maju dalam menguruskan perniagaan mereka.